Burjassot celebra el seu III Last Zombie Day convertit en un aterridor sanatori
2025-07-24

S’acosta Halloween i, a Burjassot, ja és tradició celebrar aquesta festa dels morts amb el joc dels zombies més famosos, o, cosa que és el mateix, el Last Zombie Day, que en 2018 aconsegueix la seua tercera edició en el municipi.

El III Last Zombie Day tindrà lloc el dissabte 10 de novembre. El joc començarà a les 23h i s’estendrà fins a les 6h, aproximadament. Els jugadors hauran de realitzar el check-in a la Casa de Cultura. Enguany, en sumar ja tres edicions en el municipi, se celebrarà l’edició “especial Sanatori”.

Les entrades per a poder jugar poden adquirir-se a través d’aquest enllaç i, també físicament, en l’oficina de Grup A Riure (carrer Jorge Juan, 83).

En aquesta tercera edició d’un joc que conforme passa el temps, suma més adeptes, els participants hauran de superar tot un itinerari de proves que inclouen completar puzles urbans, demostrar agilitat física i…passar por, si el que volen és arribar fins al final i guanyar aquest joc aterridor.